**Опис посла за пружање услуга припреме и реализације акредитоване обуке из Секторског програма континуираног стручног усавршавања запослених у ЈЛС за 2022. годину на тему: „Управљање стручним усавршавањем у ЈЛС“**

Циљ ове активности је развијања програма и спровођење 3 четвородневне акредитоване обуке на тему „Управљање стручним усавршавањем у ЈЛС“ у форми вебинара, са циљем подизања нивоа знања и вештина из области стручног усавршавања у јединицама локалне самоуправе, у оквиру пројекта “Управљање људским ресурсима у локалној самоуправи – Фаза 2“.

За потребе реализације ове активности биће ангажована 2 експерта у области стручног усавршавања у јединицама локалне самоуправе који ће заједнички реализовати активност.

*Опис посла експерта*

1. **Експерти у области стручног усавршавања у јединицама локалне самоуправе** ће  развити програм и спровести 3 четвородневне акредитоване обуке на тему „Управљање стручним усавршавањем у ЈЛС“, у форми вебинара, са циљем подизања нивоа знања и вештина запослених у ЈЛС из области стручног усавршавања (у даљем тексту СУ) у јединицама локалне самоуправе. Програм обуке ће се базирати на опису програма и тематским целинама ове обуке из Секторског програма континуираног стручног усавршавања запослених у јединицама локалне самоуправе, који је део Општег програма обука запослених у ЈЛС за 2022. годину, донетог од стране Владе Републике Србије (<https://www.napa.gov.rs/extfile/sr/3677/03.Op%C5%A1ti%20program%20obuka%20zaposlenih%20u%20JLS%20za%202022.pdf>).
2. Обуке су намењене службеницима у ЈЛС који обављају послове управљања људским ресурсима и руководиоцима унутрашњих организационих јединица.
3. **Задатак експерата је да:**

* Развију програм тренинга (детаљну тренерску агенду, презентције, вежбе, тестове и слично, у зависности од захтева обуке) које ће усагласити са пројектним тимом и то на следећи начин:
* Реализују 3 четвородневне акредитоване обуке на тему „Управљање стручним усавршавањем у ЈЛС“, у виду вебинара;
* Израде извештај након спроведених обука и доставе их пројектом тиму.

Експерти ће задатак извршити у складу са правилима и упутствима за спровођење вебинара које је прописала СКГО.

1. **Рокови:** експерти су дужни да израде детаљну тренерску агенду и материјале програма обуке и доставе га пројектном тиму најкасније 5 радна дана пре почетка реализације обука. Експерти су дужни да у року од 5 радних дана након реализованих обука доставе извештај и преглед утрошених експертских дана.
2. **Хонорар и начин плаћања**: за припрему програма тренинга предвиђена су 4 експертска дана, за реализацију обука предвиђено је 12 експертских дана, док је за израду извештаја предвиђен 1.5 експертски дан, по експерту. Плаћање ће се извршити након реализације свих предвиђених обука, у року не дужем од 30 дана од дана достављања прегледа утрошених експертских дана од стране експерта и комплетирања свих извештаја.

Максимална вредност хонорара је бруто 150 евра по експертском дану, а за извршење целокупне услуге максимални хонорар је бруто 2.625 евра, по експерту.

1. **Период ангажовања:** период у коме ће се експерти ангажовати је од 07. марта 2022. године до 01. јуна 2022. године, или у другом термину у складу са потребама реализације ове обуке и у договору између експерата и пројектог тима СКГО. За реализацију ове активности предвиђено је максимално до 17.5 експертских дана, по експерту.
2. **Потребне квалификације експерта**:

* Седми степен школске спреме из области правних наука, организационих наука, политичких наука, или сличне области
* Минимум 3 година радног искуства у области у којој се пружа експертска помоћ
* Акредитација за спровођење програма стручног усавршавања у области Управљање у јавној управи, издата од стране Националне академије за јавну управу Републике Србије
* Капацитет да сарађује са руководиоцима организационих јединица и запосленима на локалном нивоу
* Добре комуникацијске и презентационе вештине и вештине извештавања
* Искуство у сарадњи са ЈЛС ће се сматрати предношћу